钦定古今图书集成/明伦汇编/氏族典/第416卷 > 《廖用贤尚友录》 > 庾易
## 钦定古今图书集成/明伦汇编/氏族典/第416卷 > 《廖用贤尚友录》 > 庾易

按《南齐书刘虬传》：“庾易，字幼简，新野新野人也，徙居
属江陵。祖玫，巴郡太守。父道骥，安西参军。易志性恬
隐，不交外物。建元元年，刺史豫章王辟为骠骑参军，
不就。临川王映临州，独重易，上表荐之，饷麦百斛，易
辞不受。永明三年，诏征太子舍人，不就，以文义自乐。
建武二年，诏复征为司徒主簿，不就，卒。”

===庾铣===按《南齐书王智深传》：“颍川庾铣，善属文，见赏豫章王，
引至大司马记室参军，卒。”